b'\n_START_ARTICLE_\nFranc Bezjak\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral v Gradcu in bil tam 31. julija 1840 posve\xc4\x8den. Kot kaplan in \xc5\xbeupnik je slu\xc5\xbeboval v raznih krajih \xc5\xa0tajerske. Bil je med tistimi duhovniki, ki so sredi 19. stoletja budili narodno zavest na na\xc5\xa1i severni narodnostni meji in delali za krepitev verskega \xc5\xbeivljenja bore\xc4\x8d se zoper posledice jo\xc5\xbeefinskih reform. Izdal je: Molitne bukvice ali pobo\xc5\xbenost k \xc4\x8dasti sedem \xc5\xbealosti Device Marije (Gradec 1847, 1850, 1857, Maribor 1871); Dru\xc5\xa1tvo pobo\xc5\xbenih mladen\xc4\x8dev (Gradec, 1852); Dru\xc5\xa1tvo pobo\xc5\xbenih deklet (Gradec, 1852); Duhovno \xc5\xbeivljenje za brate in sestre III. reda sv. o\xc4\x8deta Fran\xc4\x8di\xc5\xa1ka (Gradec, 1852); Molitne bukvice za tretji spokorni red (Gradec 1861, 2. natis Ptuj, 1883); Molitne bukvice imenovane vsakdanji kruh (Maribor, 1862); Sveti Alojzij (Maribor 1883, 1885). Kot negovski kaplan je objavljal pridige in pisal \xc4\x8dlanke v Kmetijske in rokodelske novice.'